sukhrobnurali/uzbek-legal-corpus huggingface dataset:
GUGURT ISHLAB CHIQARISH BOʻYICHA “OʻZELLAS” OʻZBEKISTON GRETSIYA QOʻSHMA KORXONASINI TASHKIL ETISH TOʻGʻRISIDA
(resolution, 1993-02-22)

Vazirlar Mahkamasi qaror qiladi: 1. “Oʻzboshyogʻochqurilish” birlashmasi va “IMPEKS-GROUP” firmasining gugurt ishlab chiqarish boʻyicha “Oʻzellas” qoʻshma korxonasini tashkil etish toʻgʻrisidagi taklifi qabul qilinsin. 2. “Oʻzboshyogʻochqurilish” birlashmasi “IMPEKS-GROUP” firmasi bilan birgalikda “Oʻzellas” qoʻshma korxonasini belgilangan tartibda roʻyxatdan oʻtkazish uchun 1993-yil 15-martgacha zarur hujjatlarni tayyorlasin va Oʻzbekiston Respublikasi Moliya vazirligiga taqdim etsin. 3. Qoʻshma korxonaning inshootlarini qurish boʻyicha bosh pudratchi etib “Oʻzboshyogʻochqurilish” birlashmasi belgilansin. 4. “Oʻzogʻirsanoat” instituti “Oʻzboshyogʻochqurilish” birlashmasining talabnomasiga binoan gugurt ishlab chiqarish boʻyicha texnologik liniyalarni joylashtirish uchun yogʻochga kompleks ishlov berish korxonasining mavjud ishlab chiqarish maydonlarini qaytadan qurishning loyiha-smeta hujjatlarini ishlab chiqsin. 5. Quyidagilar maʼlumot uchun qabul qilinsin: “IMPEKS-GROUP” firmasi oʻzining ustav fondidagi ulushi (33 foiz) hisobiga Gretsiyadagi uskunalarni qismlarga ajratib Toshkentga olib keladi va montaj qilib, ishga tushirish, sozlash ishlarini bajaradi va kadrlarni oʻqitadi; qoʻshma korxona uchun ajratilgan yer uchastkasining, binolar va inshootlarning qiymati 1,5 mln AQSH dollariga baholangan hamda “Oʻzboshyogʻochqurilish” birlashmasining ustav fondidagi ulushi (67 foiz) deb hisoblanadi. 6. “Oʻzistiqbolstat” davlat qoʻmitasi, Oʻzbekiston Respublikasi Moliya vazirligi va Oʻzsanoatqurilish banki mazkur qoʻshma korxona inshootlari qurilishini mablagʻ bilan taʼminlash uchun 3,5 mln AQSH dollari “Oʻzboshyogʻochqurilish” birlashmasining ustav fondidagi ulushi va imtiyozli kredit ajratishni nazarda tutsinlar. 7. “Oʻzshartnomasavdo” “Oʻzboshyogʻochqurilish” birlashmasining buyurtmanomasiga binoan gugurt ishlab chiqarish uchun zarur boʻlgan kimyoviy xom ashyo yetkazib berishni belgilangan tartibda hal etsin. 8. Ushbu qarorning bajarilishini nazorat qilish Bosh vazirning oʻrinbosari oʻrtoq K.N. Toʻlaganov zimmasiga yuklatilsin.
PILLA TAYYORLASh HAJMLARINI OʻZGARTIRISh VA ULARGA ERKIN NARXLAR JORIY ETISh TOʻGʻRISIDA
(resolution, 2021-02-22)

Pilla tayyorlashni tashkil etishni takomillashtirish, pilla yetishtiruvchilarning iqtisodiy manfaatdorligini oshirish maqsadida Vazirlar Mahkamasi qaror qiladi: 1. Tirik pillani xarid qilish va quruq pillani sotish 1993-yil hosilidan boshlab erkin narxlar boʻyicha shartnoma asosida amalga oshirilsin. Shu munosabat bilan respublikada amalda boʻlgan tirik pilla xarid narxlari va quruq pillaning ulgurji narxlari bekor qilinsin. 2. Vazirlar Mahkamasining “Oʻzbekiston Respublikasi qishloq xoʻjaligida iqtisodiy islohotlarni yanada chuqurlashtirish chora-tadbirlari toʻgʻrisida” 1993-yil 7-yanvardagi 13-son qaroriga (4-band, 4-ilova) qisman oʻzgartirish kiritilib, 1993-yilda tirik pilla tayyorlash hajmi 1290 tonnaga kamaytirilsin hamda respublika yengil va mahalliy sanoat korxonalarining ehtiyojlarini taʼminlash uchun uning hajmi Qoraqalpogʻiston Respublikasi va viloyatlar boʻyicha ilovaga muvofiq 28000 tonnadan iborat qilib belgilansin. ‎ Etkazib berish hajmi‎(tonna)‎ Qoraqalpogʻiston Respublikasi‎ 765‎ Viloyatlar‎: ‎ Andijon‎ 4350‎ Buxoro‎‎ 3250‎ Jizzax 430‎ Qashqadaryo‎ 2105‎ Navoiy‎ 900‎ Namangan‎ 2705‎ Samarqand‎ 3070‎ Surxondaryo‎ 1176‎ Sirdaryo‎ 440‎ Toshkent‎ 1582‎ Fargʻona‎ 5382‎ Xorazm‎ 1845‎ Oʻzbekiston Respublikasi boʻyicha jami‎ 28000‎
JUN VA QORAKOʻL TERIGA ERKIN NARXLAR BELGILASh TOʻGʻRISIDA
(resolution, 2021-02-22)

Qishloq xoʻjaligi va qayta ishlash korxonalarining, fermer xoʻjaliklarining jun va qorakoʻl teri yetishtirish, tayyorlash va sotishdan manfaatdorligini oshirish, shuningdek qishloqda bozor munosabatlarini yanada rivojlantirish maqsadida Vazirlar Mahkamasi qaror qiladi: 1. 1993-yildan boshlab jun va qorakoʻl teriga shartnomaviy erkin xarid va ulgurji narxlar joriy qilinsin. 2. Vazirlar Mahkamasining 1992-yil 6-martdagi 104-son qarori oʻz kuchini yoʻqotgan deb hisoblansin.
YOʻL HARAKATI XAVFSIZLIGINI TAʼMINLASH BOʻYICHA QOʻSHIMCHA CHORA-TADBIRLAR TOʻGʻRISIDA
(resolution, 1993-12-01)

Yoʻl harakati xavfsizligini kuchaytirish, fuqarolar hayoti va sogʻligʻini saqlash borasida qoʻshimcha choralar koʻrish maqsadida Vazirlar Mahkamasi qaror qiladi: 1. Oʻzbekiston Respublikasi Ichki ishlar vazirligi avtotransport vositalari kimga tegishli boʻlishidan va mulkchilik shaklidan qatʼi nazar, rul boshqaruvi oʻng tomonda joylashgan boʻlsa, 1993-yilning 1-martidan roʻyxatga olinishiga, 1993-yilning 1-iyulidan esa ulardan foydalanilishiga yoʻl qoʻymasin. 2. Oʻzbekiston avtomobil transporti davlat-aksionerlik korporatsiyasi rul boshqaruvi oʻng tomonda joylashgan avtotransport vositalarini respublikaning avtomobil taʼmirlash korxonalarida keyinchalik qayta jihozlash uchun 2 oy muddat ichida texnikaviy topshiriqni ishlab chiqsin hamda Oʻzbekiston Respublikasi Ichki ishlar vazirligi bilan kelishib olsin. 3. Belgilab qoʻyilsinki, import avtomashinalar hisobdan chiqarilganligi toʻgʻrisidagi tegishli hujjatlari mavjud boʻlgan taqdirdagina ularni olib kelish va roʻyxatdan oʻtkazishga yoʻl qoʻyiladi. 4. Oʻzbekiston Respublikasi hududidagi ajnabiy fuqarolarning rul boshqaruvi oʻng tomonda joylashgan avtotransport vositalarining tranzit oʻtishiga, shuningdek, ulardan 1 oy muddatgacha foydalanilishiga ruxsat berilsin. 5. Oʻzbekiston Respublikasi Vazirlar Mahkamasi huzuridagi Oʻzbekiston davlat standartlash, metrologiya va sertifikatsiya markazi Oʻzbekiston Respublikasida oʻng tomondan harakat qilish qabul etilganiga asoslanib, 1993-yilning 1-iyuligacha avtotransport vositalarining rul boshqaruvi joylashishini tartibga soluvchi standartni ishlab chiqsin. 6. Oʻzbekiston Respublikasi Vazirlar Mahkamasining 1992-yil 21-oktabrdagi 485-son qarorida (2-ilova) koʻzda tutilgan transport vositalarini import qilishga vaqtinchalik bojlarning stavkalariga ilovaga muvofiq oʻzgarish va qoʻshimcha kiritilsin. Oʻzbekiston Respublikasi Davlat bojxona qoʻmitasi Moliya vazirligi bilan birgalikda jismoniy shaxslar tomonidan Oʻzbekiston Respublikasiga olib kelinayotgan xorijiy markadagi transport vositalariga vaqtinchalik bojlarning stavkalarini muvofiq ravishda koʻpaytirishni qayta koʻrib chiqsin.
OʻZBEKISTON RESPUBLIKASINING XOʻJALIK SUDLARINI RIVOJLANTIRISh JAMGʻARMASINI TAShKIL QILISh TOʻGʻRISIDA
(decree, 2003-05-07)

Oʻzbekiston Respublikasi xoʻjalik sudlarining moddiy-texnika negizini mustahkamlash, ular zimmasiga yuklangan vazifalar va yumushlarni bajarish uchun zarur shart-sharoitlarni vujudga keltirish maqsadida: 1. Oʻzbekiston Respublikasi Oliy xoʻjalik sudining Oʻzbekiston Respublikasi Xoʻjalik sudlarini rivojlantirish jamgʻarmasini tashkil etish toʻgʻrisidagi taklifi qabul qilinsin. 2. Belgilab qoʻyilsinki: davlat boji va respublikaning xoʻjalik sudlari koʻrib chiqadigan ishlar yuzasidan undirib olinadigan jarima mablagʻlarining 10 foizi mazkur jamgʻarmaga oʻtkaziladi; jamgʻarma mablagʻlaridan xoʻjalik sudlarining moddiy texnika negizini mustahkamlash va ularning xodimlarini ijtimoiy muhofaza qilish uchun foydalaniladi. 3. Oʻzbekiston Respublikasining Vazirlar Mahkamasi bir hafta muddat ichida Oʻzbekiston Respublikasining xoʻjalik sudlarini rivojlantirish jamgʻarmasi toʻgʻrisidagi Nizomni tasdiqlasin.
OʻZBEKISTON RESPUBLIKASINING TIJORAT BANKLARI UChUN NIZOMDAGI SARMOYaNING ENG OZ MIQDORINI OʻZGARTIRISh TOʻGʻRISIDA
(decree, 2005-07-15)

Tijorat banklarining moliyaviy barqarorligini taʼminlash va bank muassasalari oʻrtasida sogʻlom raqobatchilikni rivojlantirish uchun zarur shart-sharoitlarni vujudga keltirish maqsadida: 1. Oʻzbekiston Respublikasi Markaziy bankining: 1993-yilning 1-iyulidan boshlab amaldagi va yangidan tashkil qilinadigan tijorat banklari uchun nizom jamgʻarmasining eng oz miqdorini 100 million soʻm, kooperativ va xususiy banklar nizom jamgʻarmasining eng oz miqdorini 50 million soʻm qilib belgilash toʻgʻrisidagi; Oʻzbekiston Respublikasining Markaziy banki tomonidan 1993-yilning 1-iyunigacha tijorat, kooperativ va xususiy banklarni mazkur Farmonning 1-bandi talablarini hamda ularning bundan buyon ishlashi qay darajada maqsadga muvofiqligini hisobga olgan holda qayta roʻyxatdan oʻtkazish toʻgʻrisidagi taklifi qabul qilinsin. 2. Oʻzbekiston Respublikasining Vazirlar Mahkamasi Oʻzbekiston Respublikasining “Banklar va bank faoliyati toʻgʻrisida”gi Qonuniga oʻzgartishlar kiritish haqidagi takliflarni belgilangan tartibda respublika Oliy Kengashiga taqdim etsin.
OʻZBEKISTON RESPUBLIKASI VAZIRLAR MAHKAMASINING 1992-YIL 28 OKTYABRDAGI 497-SON QARORIGA OʻZGARTIRISh KIRITISh TOʻGʻRISIDA
(resolution, 2022-07-22)

Vazirlar Mahkamasi qaror qiladi: Vazirlar Mahkamasining “Bahouddin Naqshbandiy tavalludining 675 yilligiga tayyorgarlik qoʻrish va uni oʻtkazish haqida” 1992-yil 28-oktabrdagi 497-son qarori bilan tasdiqlangan yubiley komissiyasi tarkibiga oʻzgartirish kiritilib, Oʻzbekiston Respublikasi Bosh vazirining oʻrinbosari oʻrtoq M. K. Qoraboyev mazkur komissiya raisi etib tasdiqlansin, oʻrtoq E.Samandarov ushbu vazifadan ozod qilinsin.
OʻZBEKISTON RESPUBLIKASI HARBIY PROKURATURALARI VA HARBIY SUDLARINING ZOBIT KADRLAR TARKIBINI TOʻLDIRISH TOʻGʻRISIDA
(resolution, 2025-12-16)

Oʻzbekiston Respublikasi Prezidentining 1992-yil 28-fevraldagi “Harbiy tribunallar va harbiy prokuratura organlari toʻgʻrisida”gi Farmoniga muvofiq hamda harbiy prokuraturalar va harbiy sudlarni tajribali va malakali kadrlar bilan toʻldirishni taʼminlash maqsadida Vazirlar Mahkamasi qaror qiladi: 1. Belgilab qoʻyilsinki, oliy yuridik maʼlumotli va zaxiradagi zobitlar boʻlgan yoxud zaxiradagi zobit unvoni boʻlmagan yurist fuqarolar harbiy xizmatga chaqirilganda “Umumiy harbiy majburiyat va harbiy xizmat toʻgʻrisida”gi Oʻzbekiston Respublikasi Qonunining 19-moddasiga muvofiq, ularning oliy va oʻrta maxsus oʻquv yurtida oʻqish, milliy xavfsizlik xizmati va ichki ishlar organlarida xizmat qilish, shuningdek sud organlari, prokuratura, adliya, davlat va boshqa organlardagi huquqni himoya qilish faoliyati bilan bogʻliq boʻlgan uzluksiz ish davri harbiy xizmat muddatiga qoʻshib hisoblanadi. 2. Oʻzbekiston Respublikasi Mudofaa vaziriga Oʻzbekiston Respublikasi Bosh prokurori, adliya vaziri, Oliy sudining raisi bilan kelishgan holda xodimlar harbiy prokuraturalar, harbiy sudlar uchun haqiqiy harbiy xizmatga chaqirilganda ularga navbatdagi harbiy unvondan bir pogʻona yuqori, rahbar lavozimlarga tayinlanadigan shaxslarga esa — shtatda nazarda tutilganidan kamida ikki pogʻona yuqori boʻlgan harbiy unvon berish topshirilsin. 3. Oʻzbekiston Respublikasi Mudofaa vaziriga “Umumiy harbiy majburiyat va harbiy xizmat toʻgʻrisida”gi Qonunning 22-moddasi 2-bandiga muvofiq yuqori kasb malakasiga, amaliy ish tajribasiga ega boʻlgan, belgilangan yoshdan katta yoshdagi, lekin qonunda belgilanganidan 5 yoshdan ortiq katta yoshda boʻlmagan, fuqarolarni harbiy prokuratura organlari va harbiy sudlarga haqiqiy harbiy xizmatga chaqirish masalasini hal etishga ruxsat berilsin. 4. Mazkur qarorning 2 va 3-bandlari harbiy prokuratura organlari va harbiy sudlarni kadrlar bilan toʻldirish davrida — 1993-yil 1-dekabrgacha amal qiladi deb hisoblansin. 5. Qarorning bajarilishini nazorat qilish Oʻzbekiston Respublikasi Bosh prokurori, adliya vaziri, Oliy sud raisi, Mudofaa vaziri zimmasiga yuklatilsin.
TOShKENT DAVLAT-AKSIONERLIK QURILISh KORPORATSIYASINI TAShKIL ETISh TOʻGʻRISIDA
(decree, 1994-12-23)

Toshkent shahrini kompleks ravishda barpo etish, qurilish tashkilotlari va korxonalarining xoʻjalik sohasidagi mustaqilligini oshirish, shuningdek ularning bozor sharoitlarida ishlashga oʻtishlari uchun zarur iqtisodiy zamin hozirlash maqsadida: 1. Oʻzbekiston Respublikasi Toshkent shahridagi qurilishlar boʻyicha Bosh boshqarmasi (“Toshkentboshqurilish”) tugatilsin. “Toshkentboshqurilish” tizimidagi birlashmalar, trestlar, tashkilot va korxonalarning Toshkent davlat-aksionerlik qurilish korporatsiyasi (“Toshkentqurilish”)ni tashkil etish toʻgʻrisidagi taklifi qabul qilinsin. 2. Belgilab qoʻyilsinki, Toshkent davlat-aksionerlik qurilish korporatsiyasi: binokorlik sanoatining qurilish, sanoat korxonalarini, tugatilgan “Toshkentboshqurilish”ning ixtisoslashtirilgan tashkilotlari hamda boshqa boʻlinmalarini aksionerlik prinsiplari asosida ixtiyoriy ravishda birlashtiradi; yuridik shaxs hisoblanadi hamda oʻz faoliyatini amaldagi qonunlar va korporatsiyaning Oʻzbekiston Respublikasi Vazirlar Mahkamasi tomonidan tasdiqlanadigan Ustavi asosida amalga oshiradi. 3. Quyidagilar Toshkent davlat-aksionerlik qurilish korporatsiyasi faoliyatining asosiy yoʻnalishlari etib belgilansin: davlat topshiriqlariga muvofiq hamda buyurtmachilar bilan toʻgʻridan toʻgʻrishartnomalar boʻyicha uy-joylar, sotsial-madaniy va ishlab chiqarish inshootlarini qurish va foydalanishga topshirish; binokorlik materiallari, konstruksiyalari hamda boshqa sanoat mahsulotlari ishlab chiqarish va sotish, korxonalar, tashkilotlarga hamda aholiga taʼmirlash-qurilish xizmatlari va boshqa xizmat turlarini koʻrsatish; kooperatsiya va tashqi iqtisodiy aloqalarni rivojlantirish hamda mustahkamlashda korporatsiya qatnashchilariga koʻmaklashish, ularga tijorat, marketing xizmatlari va boshqa turdagi xizmatlarni koʻrsatish; moddiy-texnika resurslari bozorini oʻrganish, ular bilan markazlashtirilgan tarzda taʼminlanishni tashkil qilish, oʻzining moddiy-ishlab chiqarish bazasini kengaytirish va mustahkamlash; ishlab chiqarishning texnikaviy darajasi va ishlarning sifatini oshirishni, ularning xarajatini kamaytirishni taʼminlaydigan loyiha-texnologiya hamda ilmiy-texnikaviy ishlanmalar va innovatsiya dasturlarini ishlab chiqishni tashkil qilish. 4. Oʻzbekiston Respublikasining Vazirlar Mahkamasi oʻn kun muddat ichida Toshkent davlat-aksionerlik qurilish korporatsiyasini tashkil etish va uning faoliyatiga oid qaror qabul qilsin.
Toshkent shahar hokimiyati tasarrufiga xorijiy diplomatik vakolatxonalarni joylashtirish uchun binolarni oʻtkazish toʻgʻrisida
(resolution, 1993-11-16)

Oʻzbekiston Respublikasi Prezidentining “Toshkent shaxrida chet el diplomatik vakolatxonalari uchun binolar qurish va ajratish, ularning faoliyatini zarur sharoitlar bilan taʼminlash toʻgʻrisida” 1992-yil 11-yanvardagi P-122-son farmoyishiga muvofiq Vazirlar Mahkamasi qaror qiladi: 1. Vazirliklar, idoralar, muassasalar va tashkilotlar: binolarni chet el davlatlarining diplomatik vakolatxonalarini shahar hokimiyati bilan kelishilgan muddatlarda joylashtirish uchun Toshkent shahar hokimligi yurisdiksiyasiga 1-ilovaga* muvofiq oʻtkazsinlar; 1-ilovada koʻrsatilgan tashkilotlarni konsolidatsiya tufayli quyi tarkibiy boʻlinmalarga joylashtirsinlar. 2. Toshkent shahar hokimligi Tashqi ishlar vazirligi bilan kelishilgan muddatlarda respublikamizning qurilish tashkilotlari bilan birgalikda boʻshagan binolarni rekonstruksiya qilish, kapital taʼmirlash va koʻkalamzorlashtirish ishlarining bajarilishini 2-ilovaga* muvofiq taʼminlasin. 3. Tashqi ishlar vazirligi boʻshagan binolarni rekonstruksiya qilish, kapital taʼmirlash va obodonlashtirish boʻyicha buyurtmachi sifatida belgilansin. 4. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining tarmoq komplekslariga yuklansin.
OʻZBEKISTON RESPUBLIKASI VAZIRLAR MAHKAMASI TUZILMASIDAGI OʻZGARIShLAR TOʻGʻRISIDA
(resolution, 1997-05-20)

Vazirlar Mahkamasi qaror qiladi: Oʻzbekiston Respublikasi Vazirlar Mahkamasining madaniyat, ommaviy axborot vositalari va turizm boʻlimi hamda ijtimoiy masalalar, fan va taʼlim boʻlimi tugatilib, ular negizida ijtimoiy masalalar, fan va madaniyat boʻlimi tuzilsin.
VAZIRLAR MAHKAMASINING “OʻZBEKISTON DAVLAT QIShLOQ XOʻJALIGI VA AVTOMOBIL MAShINASOZLIGI KONSERNI VA “DEU KORPOREYShN” KOMPANIYASI TOMONIDAN TOShKENTDAGI “ZENIT” ZAVODI NEGIZIDA “OʻZDEUELEKTRONIKS” QOʻShMA KORXONASI TAShKIL ETILIShI TOʻGʻRISIDA” 1992-YIL 10 NOYABRDAGI 514-SON QARORIGA QOʻShIMChA KIRITISh HAQIDA
(resolution, 1993-01-27)

Oʻzbekiston Respublikasi bilan Koreya Respublikasi oʻrtasida iqtisodiy hamkorlik toʻgʻrisida tuzilgan davlatlararo bitimga muvofiq “Oʻzdavqishloqxoʻjalikmash”konserni bilan “DEU korporeyshn” korporatsiyasi oʻrtasida imzolangan bitimga asosan Vazirlar Mahkamasi qaror qiladi: “OʻzDEUelektroniks” qoʻshma korxonasiga Oʻzbekiston Respublikasi Hukumati yordamida oʻz mahsulotini sotishdan olinadigan daromadlar hisobiga paxta tolasi (erkin narxlarda), mineral oʻgʻitlar, qishloq xoʻjaligi mahsulotlari, rangli metallar sotib olish va belgilangan tartibda eksport qilish huquqi berilsin.
OʻZBEKISTON AVTOMOBIL YOʻLLARI QURISh VA FOYDALANISh DAVLAT-AKSIONERLIK KONSERNI (“OʻZAVTOYOʻL”) TAShKIL ETISh TOʻGʻRISIDA
(decree, 2003-08-19)

“Avtomobil yoʻllari toʻgʻrisida”gi Oʻzbekiston Respublikasi Qonunini ijro etish yuzasidan va respublikaning yoʻl xoʻjaligini boshqarishni yanada takomillashtirish, bozor munosabatlari shakllanib borayotgan sharoitda quyi tarkibiy boʻlinmalarga koʻproq mustaqillik berish maqsadida: 1. Oʻzbekiston Respublikasining Avtomobil yoʻllari vazirligi tugatilsin. Respublika yoʻl xoʻjaligi tizimidagi birlashmalar, korxonalar va tashkilotlar mehnat jamoalarining amaldagi qonunlarga muvofiq Oʻzbekiston Avtomobil yoʻllari qurish va foydalanish davlat-aksionerlik konserni (“Oʻzavtoyoʻl”) tashkil etish toʻgʻrisidagi taklifi qabul qilinsin. Belgilab qoʻyilsinki, “Oʻzavtoyoʻl” konserni: xoʻjalik uyushmasi boʻlib, avtomobil yoʻllari, koʻpriklarni hamda loyihalash, qurish, rekonstruksiyalash va foydalanish ishlarini amalga oshiruvchi davlat, davlat-aksionerlik, ijara, jamoa korxonalari va tashkilotlarini, shuningdek tarmoqni rivojlantirishdan manfaatdor boʻlgan boshqa tarmoqlarning korxona va tashkilotlarini hamda xorijiy yuridik shaxslarni ixtiyoriylik asosida birlashtiradi; Oʻzbekiston Respublikasining tugatilgan Avtomobil yoʻllari vazirligining huquqiy vorisi hisoblanib, oʻz faoliyatida amaldagi qonunlarga va konsernning Ustaviga amal qiladi. 2. “Oʻzavtoyoʻl” konserni zimmasiga quyidagi asosiy vazifalarni hal qilish yuklansin: Oʻzbekiston Respublikasining Davlat istiqbolstat qoʻmitasi bilan birgalikda respublika xalq xoʻjaligi va aholisining yuk tashishga boʻlgan ehtiyojlarini eng koʻp darajada qondirish uchun avtomobil yoʻllarini rivojlantirish konsepsiyasi va istiqbolga moʻljallangan dasturlarini ishlab chiqish; respublika avtomobil yoʻllari tarmogʻini rivojlantirish, foydalanish va takomillashtirish ishida yagona ilmiy-texnikaviy siyosatni oʻtkazish; umumiy foydalanishdagi avtomobil yoʻllarini loyihalash, rekonstruksiyalash, taʼmirlash va saqlash masalalarini kompleks hal etishni taʼminlash; korxonalar, muassasalar, tashkilotlar, mahalliy hokimiyat va boshqaruv organlari bilan bevosita shartnomalar hamda bitimlar tuzish asosida avtomobil yoʻllari, koʻpriklar va boshqa yoʻl inshootlari qurish hamda oʻzgacha turdagi pudrat ishlarini bajarish; oʻzaro manfaatli tashqi iqtisodiy aloqalarni rivojlantirish, xorijiy firmalar bilan qoʻshma ishlab chiqarish va korxonalarni tashkil qilish, MDH davlatlarida va chet ellarda avtomobil yoʻllari qurish. 3. Oʻzbekiston Respublikasining Vazirlar Mahkamasi 10 kun muddat ichida “Oʻzavtoyoʻl” konsernini tashkil etish va uning faoliyatiga oid masalalar yuzasidan qaror qabul qilib, uning tuzilmasi va Ustavini tasdiqlasin.
Oʻzbekiston Respublikasi Tashqi iqtisodiy faoliyat milliy banki toʻgʻrisida
(resolution, 2018-02-13)

Oʻzbekiston Respublikasi Tashqi iqtisodiy faoliyat milliy banki maqomini oshirish, chet el kreditlari va investitsiyalariga xizmat koʻrsatish boʻyicha Hukumat va Markaziy bankning vakili sifatida milliy bank zimmasiga yuklatilgan vazifalarning imkoni boricha toʻla-toʻkis bajarilishi uchun shart-sharoitlar yaratish, xorijiy sheriklar uchun ishonchli kafolatlar yaratish maqsadida Vazirlar Mahkamasi qaror qiladi: 2. Oʻzbekiston Respublikasi Vazirlar Mahkamasi Milliy bank ustav jamgʻarmasi umumiy hajmining kamida 60 foizining asosiy egasi etib belgilansin va bu maqsadlar uchun respublika budjetidan 2 milliard soʻm va 200 million AQSH dollari ajratilsin. Moliya vazirligi bir hafta muddat ichida Milliy bank ustav jamgʻarmasiga respublika Hukumati toʻlagan ulush sifatida koʻrsatib oʻtilgan mablagʻlarni ajratsin. Tashqi iqtisodiy faoliyat milliy banki Boshqaruvi bank ustav jamgʻarmasini shakllantirish uchun xorijiy muassislarni va Oʻzbekiston Respublikasi rezidentlarini jalb etish masalasini ishlab chiqsin va bu xususda takliflar kiritsin. 4. Tashqi iqtisodiy faoliyat milliy banki Boshqaruviga beriladigan kreditlar boʻyicha foiz stavkalarining miqdorini mustaqil belgilash huquqi berilsin. 5. Respublikaning Tashqi iqtisodiy faoliyat subyektlariga xizmat koʻrsatishni takomillashtirish, joylarda valyuta investitsiyalaridan foydalanishni nazorat qilish uchun Oʻzbekiston Respublikasi Tashqi iqtisodiy faoliyat milliy banki tarmogʻini rivojlantirish maqsadida: Oʻzbekiston Respublikasi Markaziy banki Oʻzbekiston Respublikasi hududida va uning tashqarisida Milliy bank filiallarini tashkil etishga koʻmaklashsin; Andijon, Jizzax, Navoiy, Surxondaryo, Sirdaryo viloyatlari hokimliklari Tashqi iqtisodiy faoliyat milliy bankining filiallarini ochish uchun viloyatlarning markazlarida tegishli binolar ajratilishini taʼminlasinlar; Tashqi iqtisodiy faoliyat milliy banki Boshqaruvi Oʻzbekiston Respublikasi Markaziy banki bilan birgalikda Moskva, Sankt-Peterburg, Odessa, Chop, Brest shaharlarida Tashqi iqtisodiy faoliyat milliy banki filiallarini ochish chora-tadbirlarini koʻrsin; Oʻzbekiston Respublikasining Rossiya Federatsiyasidagi elchixonasi Oʻzbekiston Respublikasi Tashqi iqtisodiy faoliyat milliy bankining Moskva filialini ochish uchun Elchixona mehmonxonasi yangi binosining 1-qavatida joy ajratsin. 6. Moliya vazirligi Oʻzbekiston Respublikasi Tashqi iqtisodiy faoliyat milliy banki bilan birgalikda 10 kun muddat ichida Milliy bankning soliq solish bazasini rivojlanish uchun sarflanadigan mablagʻlar miqdorida kamaytirishga doir taklifni koʻrib chiqsin va respublika Hukumatiga kiritsin. 7. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari Oʻ.T. Sultonov va B.S. Hamidov oʻrtoqlar zimmasiga yuklatilsin.